It sal de voirs wynne alle theenen en dacroeden te zijne
laste moete besorghen die men tot den voirs walme verorben
sal en desgelijcx aenhalen allen den leem op jacops erve voirs
om de huyse voirs mede te verplecken en te vervorsten It sal
de voirs wynne de voirs huysinge houden wel en temelijc
vander underster rijkelen nederweert uutgescheiden van enig
nyeuwer tymeringhen dair inne oft die behoefde soude de
voirs jacop gehouden zijn It sal de voirs wynne gehouden
zijn den voirs jacoppe te leven zoe wanneer de selve
jacop oft de zijne enighe opde houden binne den voirs
hove drie mandelen tarwen voeders en drie mandelen
erwete stroes ende oic stroe om te stroeyen mair des sal de
voirs wynne dair voe hebben alle mest dat de pde maken
sullen om opde voirs landen te vuen ten meesten pffijte
It en sal de voirs wynne binne den voirs termijne gheene
ande buyten lande moeghen wynne noch houden It sal de
voirs wynne gehouden zijn ter stont en soe eer soe bat te
copen drie vijfentwintich scape oft d omtrint en die houden
en opvueden gelijcme boven en beneden doet sonder argelijst
zijne voirs termijn lang dueren It sal de voirs wynne gehoude
zijn te halen en te vuen opte voirs lande jaerlijcx anderhalf
ynde mgels sonder argelist tot zijne coste en oft hijs meer
haelde dan de voirs i ynde sal de voirs jacop die moete betale
opte stad It is vorweerde dat de voirs wynne gheene thiende
binne den voirs tide huen noch verpachten en sal hij en
sal tstroe d af comen binne den voirs hove bringe ende te
meste bekeere en dat vuen op de voirs lande slants meesten
pffite It heeft de voirs wynne noch genome tegen den
voirs jacoppe alle de weyde beemden en eusselen geheete
den roch comende tot opde leygrecht gelijc die voirtijts
gehouden hebben geweest in hueringe uutgesceyden den
boegart tegen de porte vand voirs hove den voirs tmijn
dueren Omn en voe twintich clinckarts tstuc te xv st
den st te drie plc jaerlijcx te paesschen te betalen den
voirs jacoppe den voirs termijn dueren ql ass daf de
voirs wynne jaerl verlegge sal in afcortinghen de bede